Sekolah Menengah Kebangsaan Padawan

**Sekolah Menengah Kebangsaan Padawan** atau nama ringkasnya *SMK Padawan*, merupakan sebuah Sekolah menengah kebangsaan yang terletak di KM 14, Jalan Padawan.

Pada 2009, Sekolah Menengah Kebangsaan Padawan memiliki 524 pelajar lelaki dan 551 pelajar perempuan, menjadikan jumlah keseluruhan murid seramai 1075 orang. Ia mempunyai seramai 64 orang guru.2009

## Sejarah
Perancangan pembinaan Sekolah Menengah Kebangsaan Padawan bermula pada pertengahan tahun 1983, dalam satu perjumpaan di antara pegawai-pegawai dari Jabatan Pendidikan Negeri, Jabatan Pendidikan Bahagian dan USKUP Agung Kuching, mengenai pinjaman tapak SRB St. Michael, Tiang Bukap sebagai tapak sementara Sekolah Menengah Kebangsaan Padawan. Perbincangan tersebut berhasil dan Sekolah Menengah Kebangsaan Padawan menerima kumpulan pelajar yang pertama pada 4hb Januari 1984.

Sekolah Menengah Kebangsaan Padawan mula beroperasi dengan hanya 8 orang guru, 9 orang kakitangan sokongan dan 179 orang pelajar. Kemudahan fizikal hanya terdiri daripada satu blok pejabat, satu blok kelas yang mengandungi 5 buah bilik darjah, dua buah asrama lelaki dan dua buah asrama perempuan. Pada tahun 1985, satu blok baru telah dibina secara gotong-royong untuk menampung lima buah kelas Tingkatan 1. Pertambahan bilangan pelajar menyebabkan dua buah asrama lagi dibina iaitu sebuah untuk pelajar lelaki dan sebuah lagi untuk pelajar perempuan.

Sekolah Menengah Kebangsaan Padawan memulakan sistem persekolahan dua sesi pada tahun 1986. Namun begitu, bangunan yang sedia ada tidak mampu menampung pelajar yang kian bertambah. Dengan itu, pada tahun 1986, satu tapak baru (tapak sekarang) telah diratakan untuk pembinaan bangunan baru. Pembinaan bangunan bermula pada tahun 1987 tetapi pada akhir 1988 pembinaannya tergendala disebabkan kontraktor berkenaan menghadapi masalah. Pembinaan itu disambung semula pada tahun 1989 tetapi kontraktor yang kedua juga gagal menyiapkannya. Sekolah hanya disiapkan pada tahun 1992 oleh kontraktor yang ketiga dan mulai digunakan pada Mei 1992.

## Moto, Visi dan Misi
**Moto sekolah**: Berdisplin, Berusaha dan Berdikar 

**Visi sekolah:** Pendidikan Berkualiti Insan Terdidik Negara Sejahtera

**Misi sekolah:** Melestarikan Sistem Pendidikan yang Berkualiti untuk Membangunkan Potensi Individu bagi Memenuhi Aspirasi Negara
## Lagu Sekolah
**Majulah Padawanku**

Terdengar suara memanggil kami

Datanglah ke SMK Padawan

Di sini tempat marilah berkumpul

Janglah ketinggalan

Nyaringnya suara guru mengajar

Pembentuk pemimpin masa depan

Untuk menyahut seruan negara

Ke arah pembangunan

Berdisiplin, berusaha supaya berdikari

Itulah cogan kata kami

Marilah laksanakan

Sebagai murid yang mencintai ilmu

Padawan oh... SMK Padawan

Sanggup berkorban supaya berjaya

Majulah Padawanku

## Kemudahan

### Akademik dan pentadbiran
Perpustakaan Sekolah (PSS) menyediakan pelbagai bahan bacaan dan alat-alat bantu mengajar. 

Selain daripada itu, terdapat juga kemudahan akademik dan pentadbiran lain seperti:

* Makmal sains 
* Bengkel RBT
* Dewan Gemilang
* Bilik media
* Bilik guru
* Pejabat pentadbiran

### Penginapan pelajar dan staf

* Asrama Pelajar Lelaki
* Asrama Pelajar Perempuan
* Surau
* Flat Kediaman 

### Sukan dan rekreasi
Pelajar-pelajar di SMK Padawan semestinya terlibat dengan pelbagai aktiviti kokurikulum. 

Antara kemudahan yang terdapat di SMK Padawan ialah seperti: 

* Padang
* Gelanggang bola tampar
* Gelanggang sepak takraw
* Taman Mini

## Pencapaian

##### Akademik
Pada tahun 2020, dua pelajar SMK Padawan mendapat keputusan ''straight As'' dalam Sijil Pelajaran Malaysia (SPM). Pada tahun yang sama juga, terdapat seramai 153 calon yang menduduki peperiksaan itu. 

## Alamat
:Sekolah Menengah Kebangsaan Padawan
:KM 14, Jalan Padawan
:93250, Kuching
:Sarawak, Malaysia
:No. Telefon: +6082370302
:Alamat Emel: yea1306@moe.edu.my / smkpadawanyea14306@gmail.com

## Pautan luar
* smkpadawanyea1306.wixsite.com/yea1306